চিংড়িবাহার
চিংড়িবাহার, বা স্টোম্যাটোপোডস হলো স্টোম্যাটোপোডা বর্গের এক ধরনের সামুদ্রিক চিঙ্গুট। চিংড়িবাহার দৈর্ঘ্যে সাধারণত ১০ সেমি (৩.৯ ইঞ্চি) পর্যন্ত লম্বা হয়ে থাকে। তবে কোনোটি ৩৮ সেমি (১৫ ইঞ্চি) পর্যন্তও লম্বা হতে পারে। এখন পর্যন্ত ধরা সবচেয়ে বড় চিংড়িবাহারের দৈর্ঘ্য ছিল প্রায় ৪৬ সেমি (১৮ ইঞ্চি); এটি মার্কিন যুক্তরাষ্ট্রের ফ্লোরিডার ফোর্ট পিয়ার্সের কাছে ভারতীয় নদীতে ধরা হয়েছিল। প্রাচীন অ্যাসিরীয়রা এদেরকে "সি লুকাস্ট" (সামুদ্রিক পঙ্গপাল) বলে ডাকতো ও অস্ট্রেলিয়ায় এরা "প্রাউন কিলার" নামেই পরিচিত। তবে সাম্প্রতিক কালে কোথাও কখনো একে "থাম্ব স্প্লিটার" বলেও ডাকা হয়।